આમ ઇન્શાન હોય કે ફકીર, મેળવેલું પાછું આપવાનું તો ઘણાખરાને સપનામાંય સુઝતુ ન હોય ત્યારે આ મહંતે તદ્દન સાહજિકતાથી આપતલ ન મુંઝાય વલણ અપનાવીને ફકીરી ઉજાળી બતાવી હતી. વાત જાણે એમ હતી કે 14 વર્ષ પહેલા રાજકોટના એક ઔદ્યોગીક એકમનો જ્યારે દબદબો હતો અને દોમદોમ સાહયબી છલકતી હતી તે વખતે ઇન્દ્રબાપુના સેવક એવા એ દાતા ઇન્ડસ્ટ્રી આસિસ્ટે સાસણ નજીક આજના દેવળીયા પાર્ક પાસેની ર0 વીઘા જમીન તેમને સખાવત રૂપે આપી હતી. બાપુએ ત્યાં રૂદ્રેશ્ર્વર જાગીર ભારતી આશ્રમ (ઘાટવડ) સ્થાપ્યો, 400 આંબા વિકસાવ્યા અને ધાર્મિક પ્રવૃતિઓ માટેનું ફાર્મહાઉસ બનાવ્યું. છેલ્લા ચારેક વર્ષથી તો પોતે શ્રાવણી અનુષ્ઠાન પણ અહીં જ કરતા. પવિત્ર ભવનાથના સાંનિધ્યવાળા આ રૂદ્રજાગીર આશ્રમની નામના ચોમેર પ્રસરી હતી. બીજી તરફ, એ સખાવતી પરીવારની આર્થિક સ્થિતિ રહેતા રહેતા તંગ બનવા માંડી હતી. ધંધાકીય કટોકટીમાં એક તબક્કો એવો આવ્યો કે કદીક જેમને ત્યાં સૌરાષ્ટ્રભરના લોક સાહિત્યકારો, કલાકારો, હાસ્યકારોના ઉતારા જ્યાં રહેતા એ દાતાશ્રીનાં પરીવારે દેણું ચુકવવા પોતાની મિલ્કતો વેચવાની ફરજ પડી.